Tutlayt tayemmat d tutlayt tamenzut ireffed ugrud mebla le3tab, mebla almad, ad ttyerfed s ɣur yemma-s neɣ imawlan-is s umata neɣ si tmetti i as-d-yezzin. D tutlayt tamenzut mači d taberranit fell-as. Ilmend (CUQ J-P aked GRUCA I., 2003: asb. 90) tutlayt tayemmat d tutlayt tamenzut n gemmu anmetti n ugrud4. Seg tenfalit-a ad negzu tutlayt tayemmat d tutlayt dileḥḥun, igemmun d tigmi n ugrud. Ɣer (VYGOTSKY, 1985 : asb.374) yessegza-d deg aya arfad n tutlayt tayemmat yettili-d war lebɣi neɣ n kra n tzemmar n ugrud imi ireffed-itt seg usenfali n wid i as-d-yezzin5.